**Rondelul strănutului de păpădie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul strănutului de păpădie

După ce-a-mbrăcat câmpia

Din zorii dalbi ai primăverii

Prin galbenul peisaj al verii,

De ce-a strănutat, păpădia?

De ce şi-a-ntrerupt bucuria

Din clipa falnică a-nserării,

După ce-a-mbrăcat câmpia

Din zorii dalbi ai primăverii?

- Şi-a semănat pe toată glia

Sămânţa-n puful separării

Prin balonaşele plimbării -

Ducând în larg monotonia

După ce-a-mbrăcat câmpia

Din zorii dalbi ai primăverii!

Flavius Laurian Duverna

23 septembrie 2015